Source: http://docplayer.fi/17345967-Toimintatavat-talousveden-laadun-turvaamiseksi-radioaktiiviset-aineet.html
Timestamp: 2018-12-11 05:10:59+00:00
Document Index: 4316377

Matched Legal Cases: ['kko ', 'kko ', 'kko ', 'kko ', 'kko ', 'kko ']

Toimintatavat talousveden laadun turvaamiseksi. Radioaktiiviset aineet - PDF
Download "Toimintatavat talousveden laadun turvaamiseksi. Radioaktiiviset aineet"
Ella Hilja Aho
1 Toimintatavat talousveden laadun turvaamiseksi Radioaktiiviset aineet Ohje 4/2016
2 Ohje 4/ (11) Sisällys 1. Johdanto Laaja-alainen säteilyvaaratilanne ja talousvesi Viranomaisten ja vesilaitosten vastuista Talousveden toimenpiderajat säteilyvaaratilanteiden varalle Ennalta varautuminen Vesilaitoksen toimenpiteet säteilyvaaratilanteen varhaisvaiheessa Vesilaitoksen toimenpiteet säteilyvaaratilanteen jälkivaiheessa Paikallinen säteilyvaaratilanne ja talousvesi Talousveden radioaktiivisuus normaalitilanteessa Kirjallisuus... 11
3 Ohje 4/ (11) 1. Johdanto Ydinaseräjäytys tai vakava ydinvoimalaitosonnettomuus Suomessa tai lähialueella voi aiheuttaa maassamme laaja-alaisen vakavan säteilyvaaratilanteen. Paikallisen säteilyvaaran voi aiheuttaa esimerkiksi onnettomuus radioaktiivisten aineiden kuljetuksessa tai käytössä. Ydinaseräjäytyksen tai vakavan ydinvoimalaitosonnettomuuden aiheuttamassa säteilyvaaratilanteessa pinta- ja pohjavedet voivat saastua laskeuman kautta, kun ilmasta siirtyy radioaktiivisia aineita pintaveteen, maahan ja myöhemmin pohjaveteen. Laskeumalla tarkoitetaan maahan tai veteen ilmasta laskeutuneita radioaktiivisia aineita. Laskeuma voi tulla joko sateen mukana, märkälaskeumana, tai ilmassa olevien hiukkasten ja kaasun mukana kuivalaskeumana. Vesihuollon kannalta haitallisinta olisi laaja ja korkea-aktiivinen laskeuma, joka voisi aiheutua ydinaseiden käytöstä tai vakavasta ydinvoimalaitosonnettomuudesta. Tällöin pintavedet saastuisivat sulan veden aikaan, mutta pohjavedet olisivat hyvin turvassa. Suurin riski aiheutuisi sellaisista raakavesilähteistä, jotka olisivat matalia vesistöjä ja missä vesi vaihtuisi hitaasti. Suomessa talousvesi ei ole saastunut keinotekoisilla radioaktiivisilla aineilla ydinvoimalaitosonnettomuuden seurauksena. Korkea-aktiivinen laskeuma (>10 MBq/m 2 ) voisi saastuttaa pienten vesistöjen pintavedet siinä määrin, että vesi olisi juomavetenä käyttökelvotonta. Suurien vesistöjen, esimerkiksi Päijänteen, radioaktiivisuus nousisi, mutta ei todennäköisesti ylittäisi toimenpiderajoja. Myös vesitorneissa oleva vesi voisi saastua päästöpilvestä, jos vesitornin ilman sisäänotossa ei käytettäisi radioaktiivisen saastumisen poistamiseen soveltuvia suodattimia tai jos ilmanotto tapahtuisi hallitsemattomasti. Japanissa, Fukushiman ydinvoimalaitosonnettomuuden seurauksena, pintavedestä valmistettu talousvesi saastui radioaktiivisesta jodista ( 131 I) usean maakunnan alueella. Jodin aktiivisuuspitoisuus talousvedessä ylitti 100 Bq/l:ssa ja Japanin viranomaiset suosittelivat pienille lapsille veden käyttörajoitusta. Käyttörajoitus oli voimassa 1-2 kuukautta. 2. Laaja-alainen säteilyvaaratilanne ja talousvesi Säteilyvaaratilanne voidaan jakaa varhaisvaiheeseen, jälkivaiheeseen ja toipumisvaiheeseen. Esimerkiksi ydinvoimalaitosonnettomuudessa varhaisvaihe käsittää radioaktiivisia aineita sisältävän päästöpilven alueella oloajan ja sitä edeltävän ajan. Jälkivaihe alkaa, kun radioaktiivisia aineita sisältävä pilvi poistuu alueelta. Toipumisvaiheessa yhteiskunnan toiminta sopeutetaan vallitsevaan säteilytilanteeseen eikä aktiivisia toimia talousveden turvallisuuden varmistamiseksi enää tarvita vaan keskitytään seuraamaan radioaktiivisten aineiden kulkeutumista mittauksin. Eri puolilla Suomea voitaisiin olla samaan aikaan eri vaiheissa päästöpilven kulkunopeuden- ja reitin mukaan. Varhaisvaiheessa tehtävien suojelutoimien (ks. kappale 5.1.) tavoitteena on estää tai vähentää ulkoilmasta tuleva radioaktiivisten aineiden pääsy talousveteen eli toimilla ennaltaehkäistään ihmisten saamaa säteilyaltis-
4 Ohje 4/ (11) tusta talousvedestä. Jälkivaiheessa pilvestä laskeutuneet radioaktiiviset aineet ovat maassa, vesistöissä ja erilaisilla pinnoilla. Jälkivaiheessa tehtävien toimien (ks. kappale 5.2.) tavoitteena on varmistaa talousveden turvallisuus ja vähentää työntekijöiden altistusta vesilaitoksilla. Pohjavedet ovat paremmassa turvassa kuin pintavedet, sillä maaperään imeytyvästä vedestä pidättyy radioaktiivisia aineita maapartikkeleihin ja pohjavesikerrokseen saakka kulkeutuneet aineet laimenevat pohjavesiesiintymän veteen. Jää- ja lumikerrokset suojaavat sekä pinta- että pohjavesiä. Pintavesistöjen ominaisuudet kuten vesitilavuus, viipymä ja kerrostuneisuus vaikuttavat radioaktiivisten aineiden laimentumiseen. Lyhytikäiset radioaktiiviset aineet, joiden puoliintumisaika on korkeintaan päiviä, häviävät laskeuman jälkeen parissa kuukaudessa. Osa pitkäikäisistä radioaktiivisista aineista (joilla on vuosien puoliintumisaika) sitoutuu hyvin kiintoainekseen, joten vedenkäsittely kuten esimerkiksi saostus, selkeytys, suodatus ja aktiivihiilikäsittely voivat vähentää talousveden radioaktiivisuutta. Osa radioaktiivisista aineista kulkeutuu veden mukana hyvin kuten esimerkiksi tritium ja liuenneena oleva strontium. Vaikka juoma- ja ruuanlaittovedelle annettaisiin käyttörajoituksia, samaa talousvettä voi käyttää pesuvetenä ja WC:n huuhtelussa. Talousveden saastumisen kannalta keskeiset päästönuklidit ovat jodi ( 131 I), cesium ( 134,137 Cs), strontium ( 89,90 Sr) ja tritium ( 3 H), jotka kaikki ovat beetasäteilijöitä. Jodi ( 131 I) on lyhytikäinen radioaktiivinen aine, jonka puoliintumisaika on 8 päivää. Radioaktiivista jodia ( 131 I) ei esiinny ympäristössä luonnostaan, vaan se on peräisin ydinvoimalaitoksesta tai radiolääkeaineita valmistavasta laitoksesta. Radioaktiivinen jodi voi olla ilmassa joko kaasumaisessa muodossa tai hiukkasiin sitoutuneena, josta se kulkeutuu helposti pinta- ja pohjavesiin. Vesilaitoksilla olevat vedenkäsittelyt esimerkiksi ilmastus voivat lisätä jodin aktiivisuuspitoisuutta vedessä, jos veteen johdetaan kontaminoitunutta ulkoilmaa. Cesium ( 137 Cs) on pitkäikäinen radioaktiivinen aine, jonka puoliintumisaika on 30 vuotta. 137 Cs säteilee beeta-säteilyä ja siihen liittyen gammasäteilyä. Cesiumilla on myös lyhytikäisempi isotooppi, 134 Cs, jonka puoliintumisaika on kaksi vuotta ja joka käyttäytyy samalla tavalla kuin 137 Cs. Pintavedet voivat saastua suoraan laskeumasta. Maaperässä cesium pidättyy hyvin maaperän savikerroksiin ja vedessä olevaan kiintoainekseen eikä siten kulkeudu helposti maakerrosten läpi pohjaveteen. Kulkeutumiseen vaikuttaa mm. kasvillisuus, humus- ja maannoskerroksen laatu ja paksuus, maalaji ja maaperän rakenne. Cesiumia ei esiinny ympäristössä luonnostaan. Cesiumia vapautui ympäristöön vuonna 1986 tapahtuneesta Tšernobylin ydinvoimalaitosonnettomuudesta. Lisäksi sitä on päässyt ympäristöön ilmakehässä ja luvuilla tehtyjen ydinpommikokeiden seurauksena. Tšernobylin ydinturman jälkeen tutkittiin suomalaisen vesilaitoksen käyttämää raakavettä ja talousvettä. Tutkimuksissa havaittiin, että prosenttia radioaktiivisesta cesiumista kulkeutui vedenkäsittelyssä käytettyyn alumiinisulfaattisakkaan. Cesiumin poistaminen vedestä muilla vedenkäsittelymenetelmillä vaihtelee käsittelymenetelmästä riippuen nollan ja sadan prosentin välillä. Ioninvaihto on tehokas tapa cesiumin pois-
5 Ohje 4/ (11) tamiseen. Perinteiset koagulointi- ja hiekkasuodatusmenetelmät poistavat cesiumista enintään puolet (Taulukko 1). Strontium ( 90 Sr) on pitkäikäinen radioaktiivinen aine, jonka puoliintumisaika on 29 vuotta. Strontiumilla on myös lyhytikäisempi isotooppi, 89 Sr, jonka puoliintumisaika on 50 päivää ja joka käyttäytyy samalla tavalla kuin 90 Sr. Strontiumia ei esiinny ympäristössä luonnostaan. Strontiumia ( 90 Sr) esiintyy ympäristössä pääosin ilmakehässä tehtyjen pommikokeiden seurauksena. Hyvin pieniä määriä strontiumia vapautui myös Tshernobylin onnettomuudesta. Pintavedet voivat saastua suoraan laskeumasta. Maaperässä strontiumin liikkuvuuteen ympäristössä vaikuttaa eniten ympäristön olosuhteet ja strontiumin kemiallinen muoto. Ympäristössä strontium on suhteellisen liikkuva, se ei pidäty maaperän savikerroksiin tai kiinnity vedessä olevaan kiintoainekseen yhtä tiukasti kuin esimerkiksi cesium, ja voi siten helpommin kulkeutua maakerrosten läpi pohjaveteen. Kulkeutumisnopeus riippuu maaperän laadusta ja paksuudesta. Pohjavedessä merkittävin strontiumin liikkuvuuteen vaikuttava ympäristötekijä on veden suolaisuus. Strontium on sitä liikkuvampaa, mitä suolaisempaa pohjavesi on. Jos pohjavedestä valmistetaan talousvettä, voi siinä olla strontiumia. Talousvedestä strontiumin poistaminen ei ole helppoa. Strontiumin poistotehokkuus eri vedenkäsittelymenetelmillä vaihtelee käsittelymenetelmästä riippuen % välillä. Tehokkaimpia menetelmiä ovat ionivaihto ja kalvosuodattimet. Perinteiset koagulointi- ja hiekkasuodatusmenetelmät poistavat strontiumista % (Taulukko 1). Taulukko 1. Erilaisten vedenkäsittelymenetelmien vaikutus cesiumin ja strontiumin aktiivisuuspitoisuuksiin talousvedessä. Tritium ( 3 H) on vedyn radioaktiivinen isotooppi, jonka puoliintumisaika on 12 vuotta. Tritiumia syntyy jatkuvasti ylemmässä ilmakehässä kosmisen säteilyn tuottamana. Muita lähteitä ympäristössä esiintyvälle tritiumille ovat ydinvoimalaitokset. Luonnossa esiintyy myös vähäisiä määriä 1960-luvulle asti jatkuneista ilmakehässä tehdyistä ydinasekokeista peräisin olevaa tritiumia. Luonnossa tritium kulkeutuu veden mukana. Veden aineosana tritium osallistuu veden hydrologiseen kiertoon ja kulkeutuu helposti pohjaveteen. Kulkeutumisnopeus riippuu maaperän laadusta, paksuudesta ja sääolosuhteista. Tritiumin aktiivisuuspitoisuus ei vähene talousveden käsittelyssä. Menetelmä / Koagulointsuodatusuodatuvaihtkivosmoosi Hiekka- Aktiivihiili- Ionin- Kalkki- Kääteis- Nuklidi Cesium % % 0 10 % % % >70 % Strontium % % 0 10 % % >70 % >70 % 3. Viranomaisten ja vesilaitosten vastuista Säteilyvaaratilanteessa (esimerkiksi ydinvoimalaitosonnettomuus) Säteilyturvakeskus muodostaa tilannekuvan onnettomuudesta ja säteilyasioista, arvioi tilanteen aiheuttamat säteilyvaikutukset väestölle, ympäristölle ja yhteiskunnalle sekä antaa vastuuviranomaisille suosituksia säteilyaltistuksen vähentämiseen tähtäävistä toimenpiteistä
6 Ohje 4/ (11) Vastuuviranomaiset antavat määräyksiä ja tiedottavat toimenpiteistä sekä terveyshaitasta: STM johtaa hallinnonalan toimintaa ja koordinoi tiedottamista Valvira antaa terveydensuojelulain 52 :n mukaisia yleisiä määräyksiä, jotka sitovat viranomaisia, vesilaitoksia ja veden käyttäjiä. Kunnan terveydensuojeluviranomainen antaa määräyksiä vesilaitoksille talousveden laadun turvaamiseksi tehtävistä suojelutoimista ja ajankohdista sekä suojelutoimien purkamisesta ja puhdistustoimista, ottaa näytteitä, tiedottaa talousveden laadusta ja antaa mahdolliset käyttörajoitukset. Vesilaitokset toteuttavat suojelutoimet. Vesilaitosten varautumissuunnitelmissa on oltava kuvattuna säteilyvaaratilanteessa tehtävät toimenpiteet ja ne on osattava suorittaa tarpeen vaatiessa viivytyksettä. Vesilaitoksilla tehtävät suojelutoimet ovat tärkeitä. Varhaisvaiheen toimet (ks. kappale 5.1.) on aloitettava ennen radioaktiivisen pilven saapumista, jos ulkoisen säteilyn annosnopeuden ennakoidaan olevan suurempi kuin 10 mikrosv/h tai se on suurempi kuin 10 mikrosv/h (ohjeellinen toimenpidetaso) ja viimeistään silloin, kun alueen väestöä kehotetaan suojautumaan sisälle. Tulevasta sisälle suojautumisen tarpeesta pyritään varoittamaan muutamia tunteja ennen radioaktiivisen pilven saapumista alueelle, joten vesilaitoksilla tehtäviin toimiin on käytettävissä tämä aika. Sisälle suojautuminen voi kestää 1-2 vuorokautta. Sisälle suojautumisesta ilmoitetaan vaaratiedotteella. STUK:n valmiusohjeessa, VAL 1, toimenpidetasot on esitetty myös ilmapitoisuuksina. Puhdistustoimet alkavat radioaktiivisen päästöpilven ohitettua alueen. Talousveden laatua seurataan raakavedestä ja lähtevästä vedestä, jotta voidaan arvioida vedenkäsittelyn puhdistustehokkuutta ja talousveden turvallisuutta. Pilven ohikulun jälkeen STUK antaa suosituksia, millä alueella tarvitaan sisätilojen puhdistusta. Sisätilojen puhdistus koskee myös vesilaitosten sisätiloja. Terveydensuojeluviranomainen määrää tarvittavista puhdistustoimenpiteistä, kuten laitoksen pintojen pesusta ja suodattimien vaihtamisesta. Jälkivaiheen toimia on kuvattu kappaleessa 5.2. Suomessa on noin 30 paikallista elintarvike- ja ympäristölaboratoriota, joilla on vesinäytteiden radioaktiivisuuden mittaamiseen soveltuvia laitteita (lista paikallislaboratorioista STUKn verkkosivuilla). Säteilyvaaratilanteessa laboratoriot mittaavat talousveden lisäksi elintarvike ja rehunäytteitä. Talousvesinäytteiden tutkimisessa etusijalla on pintavedestä valmistettu talousvesi. 4. Talousveden toimenpiderajat säteilyvaaratilanteiden varalle Säteilyvaaratilanteissa kaikkien suojelutoimien tavoitteena on, että väestön altistus jää mahdollisimman pieneksi, tilanteesta aiheutuvat muut haitat minimoidaan ja palautetaan ihmisten elinolosuhteet ja yhteiskunnan toiminta mahdollisimman normaaleiksi. Tavoitteena on, että säteilyvaaratilanteesta ei aiheudu säteilyaltistuksen enimmäistason, 20 millisv, ylittävää annosta ensimmäisen vuoden aikana, kun huomioidaan kaikki altistusreitit.
7 Ohje 4/ (11) EU on asettanut säteilyvaaratilanteiden varalle talousveden radionuklideille enimmäisaktiivisuuspitoisuudet, jotka otetaan käyttöön EUneuvoston esityksestä komission päätöksellä (Taulukko 2). Juomavetenä ja ruuan valmistamisessa ei pidä käyttää sellaista vettä, minkä aktiivisuuspitoisuus on suurempi kuin taulukossa 2 esitetyt enimmäisaktiivisuuspitoisuudet. Veden soveltuminen pesuvedeksi arvioidaan tarvittaessa erikseen. Taulukko 2. Talousveden enimmäisaktiivisuuspitoisuus.* Radionuklidit 1) Aktiivisuuspitoisuus, Bq / kg Strontium-isotoopit yhteensä 125 Jodi-isotoopit yhteensä 500 Plutonium- ja transplutonium-isotoopit yhteensä 20 Yhteensä muut radionuklidit 2), joiden puoliintumisaika on yli 10 vrk, esim. cesium-134 ja cesium * Neuvoston asetukset (Euratom) N:o 3954/87 ja (Euratom) N:o 2218/89, neuvoston asetus (ETY) N:o 2219/89 1) Eri radionuklidiryhmille määritellyt aktiivisuuspitoisuudet eivät ole toisistaan riippuvaisia. Kutakin sovelletaan erikseen. 2) Ei koske hiili-14, kalium-40 ja tritiumia. Talousvesiasetuksessa (1352/2015) säädetyt enimmäisarvot pohjautuvat ennalta asetettuun turvallisuustavoitteeseen talousveden sisältämistä radioaktiivisista aineista aiheutuvan säteilyaltistuksen rajoittamiseksi. Turvallisuustavoitteena on, että talousveden radioaktiivisuudesta aiheutuva efektiivinen säteilyannos saa olla enintään 0,5 msv vuodessa. 5. Ennalta varautuminen Vesilaitoksen on ennalta varauduttava varhaisvaiheessa tehtäviin suojelutoimiin, joita on esitetty kappaleessa 5.1. jälkivaiheessa tehtäviin suojelutoimiin, joita on esitetty kappaleessa 5.2. kouluttamalla henkilökunta toimimaan säteilyvaaratilanteessa ja harjoittelemalla toimintaa. Terveydensuojeluviranomaisen on selvitettävä etukäteen: Millaisissa tilanteissa talousvesi voi saastua Milloin vesilaitoksella pitää tehdä suojelutoimia Miten vesilaitos saa tiedon säteilyvaaratilanteesta Yhdessä vesilaitoksen kanssa, mitä suojelutoimia vesilaitoksella voidaan tehdä, jotta talousveden kontaminaatio olisi mahdollisimman vähäistä Onko suojelutoimet kirjattu vesilaitoksen varautumissuunnitelmaan Miten talousveden laadusta tiedotetaan veden käyttäjille Miten näytteenotto järjestetään (+ suojavaatetus, näytteiden käsittely) Missä näytteet tutkitaan ja onko tutkimisesta sopimus laboratorion kanssa Mistä saadaan mittalaitteet laitostilojen puhtauden varmistamiseen
8 Ohje 4/ (11) Milloin talousvedelle pitää asettaa käyttörajoituksia 5.1. Vesilaitoksen toimenpiteet säteilyvaaratilanteen varhaisvaiheessa Vesilaitoksen on varauduttava varhaisvaiheessa tehtäviin suojelutoimiin, jotka toteutetaan ennen radioaktiivisten aineiden alueelle saapumista. Suojelutoimiin tulee ryhtyä viimeistään siinä vaiheissa, kun vaaratiedotteella kehotetaan alueen väestöä suojautumaan sisätiloihin. Aikaa suojelutoimenpiteille voi olla vain muutamia tunteja. Suojelutoimia voivat olla esimerkiksi: Ulkoilman pääsyn estäminen laitostiloihin kuten ikkunoiden, ovien ja tuloilmaventtiilien sulkeminen. Laitostilojen ilmastoinnin katkaiseminen, ellei ilmanottoaukoissa ole aktiivihiilisuodattimia. Ylipaineen pitäminen laitoksen sisätiloissa, jos ilmanottoaukoissa on aktiivihiilisuodattimet. Vesitornien ohittaminen vedenjakelussa, jos vesitornien ilmanottoaukoissa ei ole aktiivihiilisuodattimia. Myös vesitornin vedenpinnankorkeuden säilyttäminen samalla tasolla vähentää ilman kulkeutumista veteen, jos vesitorneja ei voi ohittaa eikä ilmanottoaukoissa ole suodattimia. Jos vedenkäsittelyssä on ilmastus- tai flotaatioaltaita ja altaisiin johdettavan ilman ilmanottoaukoissa ei ole aktiivihiilisuodattimia, ilmaa ei voi johtaa ulkoa altaisiin (vesi kontaminoituu). Ilmaa voidaan johtaa laitoksen sisätiloista tai vaihtoehtoisesti käsittely lopetetaan. Tekopohjavesilaitoksilla pintaveden imeyttämisen lopettaminen tai altaiden peittäminen. Hidassuodatusalueiden peittäminen. Kaivojen lähiympäristön peittäminen pressuilla tai muovilla. Pintaveden käytön lopettaminen tai sen osuuden vähentäminen laimentamalla pohjavedellä. Kulutuksen vähentäminen ja esim. veden toimittamisen katkaiseminen joltakin suurkuluttajalta, jonka toiminnan jatkuminen tilanteessa ei ole välttämätöntä. Vedenkäsittelyn tehostaminen esim. käyttämällä tavallista enemmän kemikaaleja, ottamalla käyttöön täysi kapasiteetti tai, jos mahdollista, syöttämällä prosessiin aktiivihiiltä. 1 Vesisäiliöiden täyttäminen, jos säteilyvaaran lisäksi uhkana ovat sähkökatkot Vesilaitoksen toimenpiteet säteilyvaaratilanteen jälkivaiheessa Radioaktiivisia aineita on laskeutunut kaikille pinnoille ja vesistöihin pilven kulkureitille. Vesilaitoksen on varauduttava jälkivaiheessa talousveden turvallisuuden varmistamiseksi tehtäviin suojelutoimiin. Suojelutoimia voivat olla esimerkiksi: Lähtevän veden radioaktiivisuuden tutkiminen Pintaveden käytön lopettaminen tai sen osuuden vähentäminen laimentamalla pohjavedellä Vedenottokohdan vaihtaminen 1 Lyhytikäiset radioaktiiviset aineet häviävät laskeuman jälkeen itsestään parissa kuukaudessa. Pitkäikäisistä aineista osa sitoutuu kiintoaineksen kanssa, joten saostuksen, selkeytyksen ja suodatuksen tehostaminen voi vähentää radioaktiivisuutta.
9 Ohje 4/ (11) Veden johtaminen toiselta laitokselta Kulutuksen vähentäminen ja esim. veden toimittamisen katkaiseminen joltakin suurkuluttajalta, jonka toiminnan jatkuminen tilanteessa ei ole välttämätöntä. Vedenkäsittelyn tehostaminen esim. käyttämällä tavallista enemmän kemikaaleja, ottamalla käyttöön täysi kapasiteetti tai, jos mahdollista, syöttämällä prosessiin aktiivihiiltä. 2 Suodatusmassojen tai esim. aktiivihiilen vaihtaminen Tekopohjavesilaitosten altaiden pintamassojen poistaminen Lisäpuhdistusmenetelmien, esimerkiksi ioninvaihdon tai käänteisosmoosin, hankkiminen. Varavedenjakelu. Kaikki sellaiset rakenteet ja laitteet on puhdistettava, joista radioaktiiviset aineet voivat kulkeutua talousveteen. Pakatuista tavaroista voidaan poistaa uloin pakkauskerros. Laitostilojen puhdistus: o Ilmansuodattimien vaihtaminen tai puhdistaminen mahdollisimman nopeasti pilven ylikulun jälkeen niissä tiloissa, joissa ilmanvaihto on ollut päällä saastepilven ylikulun aikana (estetään suodattimiin tarttuneiden radioaktiivisten aineiden irtoaminen ja kulkeutuminen laitostiloihin). Likaiset suodattimet suljetaan tiiviiseen pussiin ja toimitetaan kunnan ympäristönsuojeluviranomaisen osoittamaan keräyspisteeseen. o Tuuletus ja puhdistus kuten kotien perusteellisessa siivouksessa (imurointi, pyyhkiminen, pesu). Imurin pölypussit suljetaan tiiviiseen pussiin ja toimitetaan kunnan ympäristönsuojeluviranomaisen osoittamaan keräyspisteeseen. Puhdistuksessa, siivouksessa ja pölyävässä työssä on käytettävä tarvittaessa suojavaatetusta ja hengityssuojainta. o Tilojen puhtaus voidaan mitata ja tarvittaessa tehdä puhdistustoimet uudestaan. o Ulkovaatteiden ja jalkineiden jättäminen eteiseen ulkoa sisälle tultaessa sekä peseytyminen ja vaatteiden vaihtaminen vähentävät laitostilojen uudelleen saastumista. o Rakennusten, kulkuväylien ja pihojen puhdistus (pihojen ja kulkuväylien vesipesu, ruohon leikkuu ja lumen poisto). Kulkuvälineet ja työkoneet: o Puhdistetaan vesipesulla. Työkoneissa aktiivisuutta kertyy erityisesti lokasuojiin, alustaan ja renkaisiin ajettaessa saastuneella alueella. o Puhdistuksen toistaminen saastuneella alueella liikkumisen tai käytön jälkeen. Puhdistuksessa syntyvien jätteiden käsittely ja hävittäminen: o Pesuvedet johdetaan viemäriverkkoon. o Veden käsittelyssä syntyvien, radioaktiivisia aineita sisältävien ainesten, kuten lietteen tai suodatinmassojen sijoittaminen kunnan ympäristönsuojeluviranomaisen osoittamaan keräyspisteeseen. Työturvallisuus on huomioitava lietteitä ja suodatinmassoja käsiteltäessä ja kuljetettaessa sijoituksen yhteydessä. 2 Lyhytikäiset radioaktiiviset aineet häviävät laskeuman jälkeen itsestään parissa kuukaudessa. Pitkäikäisistä aineista osa sitoutuu kiintoaineksen kanssa, joten saostuksen, selkeytyksen ja suodatuksen tehostaminen voi vähentää radioaktiivisuutta.
10 Ohje 4/ (11) 6. Paikallinen säteilyvaaratilanne ja talousvesi Radioaktiivisia aineita käytetään sairaaloissa, tutkimuslaitoksissa tai teollisuudessa. On epätodennäköistä, että radioaktiivisten aineiden käyttöön tai kuljetukseen liittyvä onnettomuus tai esimerkiksi tulipalo käyttöpaikalla saastuttaisi talousveden niin, että pitäisi ryhtyä muihin suojelutoimiin kuin turvallisuudesta tiedottamiseen ja talousveden tutkimiseen liittyviin toimenpiteisiin. Onnettomuuden vaikutukset jäävät pahimmassakin tapauksessa paikalliseksi, ulottuen enintään muutamien satojen metrien etäisyydelle onnettomuuspaikasta. Radioaktiivisten aineiden kuljetuksissa ei radioaktiivisia aineita ole levinnyt haitallisessa määrin ympäristöön missään päin maailmaa. Kuljetusonnettomuuksissa tai muissa paikallisissa onnettomuuksissa (esimerkiksi tulipalo) pelastustoiminnan johtamisesta vastaa pelastuslaitos. Jos onnettomuuteen voi liittyä säteilyvaara, pelastuslaitoksen on ilmoitettava terveydensuojeluviranomaiselle tiedotettava alueen asukkaille ja annettava heille tarpeelliset suojautumisohjeet Jos paikallisen onnettomuuden vuoksi radioaktiivisia aineita on päässyt ympäristöön, terveydensuojeluviranomaisen on tehtävä yhteistyötä STUKin kanssa. STUK arvioi säteilyasiantuntijana onnettomuuden haittavaikutuksia, jos päästöön liittyy talousveden saastumisen vaara ilmoitettava välittömästi vesilaitokselle ja yksityisten kaivojen omistajille, jos talousveden saastumisen vaara on olemassa määrättävä talousveden turvallisuuteen liittyvistä suojelutoimista valmistauduttava ottamaan vesinäytteitä radioaktiivisuuden tutkimuksia varten tiedotettava talousveden laadusta annettava käyttörajoituksia, jos tarpeen 7. Talousveden radioaktiivisuus normaalitilanteessa Talousvedessä esiintyy luonnostaan luonnon radioaktiivisia aineita, jotka ovat peräisin maa- ja kallioperästä. Radioaktiiviset aineet liukenevat maankuoren mineraaleista veteen. Luonnon radioaktiivisten aineiden pitoisuudet pohjavedessä ovat huomattavasti suurempia kuin pintavedessä, koska pohjavesi on pidempään kosketuksissa maa- ja kallioperän kanssa. Vesilaitosten käyttämästä pohjavedestä vain pieni osa on peräisin kalliopohjavedestä, jossa luonnon radioaktiivisten aineiden pitoisuudet ovat suurimpia. Talousveden kannalta merkittävimmät luonnon radioaktiiviset aineet kuuluvat uraanisarjaan. Alfasäteilyä lähettävä radon ( 222 Rn) on merkittävin säteilyaltistaja Suomessa. Muita tärkeitä uraanisarjan radionuklideja ovat pitkäikäiset 238 U (uraani), 234 U, 226 Ra (radium) ja 210 Po (polonium) sekä beetasäteilyä lähettävä 210 Pb (lyijy). Luonnon toriumsarjan radionuklideista beetasäteilyä lähettävä 228 Ra on tärkein. Luonnon radioaktiivisuus vedessä voi lisääntyä myös ihmisen toiminnan seurauksena. Yleensä nämä lisäykset ovat hyvin vähäisiä.
11 Ohje 4/ (11) Toimenpiteitä radioaktiivisten aineiden poistamiseksi talousvedestä voidaan tarvita silloin, kun talousvettä valmistetaan pohjavedestä, etenkin kalliopohjavedestä. Talousvesiasetuksessa (1352/2015) on säädetty talousveden radioaktiivisuudelle enimmäisarvot. Valviran verkkosivuilla on julkaistu talousvesiasetuksen soveltamisohje. 8. Kirjallisuus Brown J, Hammond D and Kwakman P. Generic handbook for assisting in the management of contaminated drinking water in Europe following a radiological emergency. EURANOS(CAT1)-TN(06) Aakko K. & M. Malmelin. (toim.) Jätehuolto säteilyvaaratilanteessa ja sen jälkeen: radioaktiivisia aineita sisältävät jätteet ja niiden käsittely. Ympäristöministeriön raportteja X; 6/2009. Rantavaara A, Saxén R, Puhakainen M, Hatva T, Ahosilta P, Tenhunen J. Radioaktiivisen laskeuman vaikutukset vesihuoltoon. STUK-A122. Helsinki: Säteilyturvakeskus; (Ei verkkojulkaisuna) STUK VAL2. Suojelutoimet säteilyvaaratilanteen jälkivaiheessa. Ohje VAL 2/ Säteilyturvakeskus, Helsinki STUK VAL1. Suojelutoimet säteilyvaaratilanteen varhaisvaiheessa. Ohje VAL 1/ Säteilytuvakeskus, Helsinki Säteilyvaaratilanteet - toimijoiden vastuut ja tehtävät. Opas. Sisäinen turvallisuus. Sisäasiainministeriön julkaisuja 38/2012. Säteilyvaaratilanteet toimijoiden vastuut ja tehtävät Saxén R. & I. Outola. Vesistöjen ja juomaveden 137Cs, 90Sr ja 3H sekä pitoisuuksien arviointi valmiustilanteessa. STUK-A241. Helsinki: Säteilyturvakeskus; 2009.
Elinympäristöä koskevat toimet, VAL 2
Elinympäristöä koskevat toimet, VAL 2 Suojelutoimet säteilyvaaratilanteen varhaisja jälkivaiheessa, 20.5.2013 Maarit Muikku Elinympäristöä koskevat toimet, VAL 2 Väestö ja saastuneella alueella työskentelevät
Säteilyvaaratilanne. Ohje terveydensuojeluviranomaiselle varautumisesta ja toiminnasta säteilyvaaratilanteessa
Säteilyvaaratilanne Ohje terveydensuojeluviranomaiselle varautumisesta ja toiminnasta säteilyvaaratilanteessa Ohje 7/2016 Ohje 7/2016 2 (22) Sisällys 1. Yleistä... 4 1.1. Varhaisvaihe... 5 1.2. Jälkivaihe...